ΓΡΑΠΤΗ ΕΡΩΤΗΣΗ P-0408/02

υποβολή: Brice Hortefeux (PPE-DE) προς την Επιτροπή

(11 Φεβρουαρίου 2002)

Θέμα: Οδηγία για τη διανομή αυτοκινήτων

Το ισχύον σύστημα διανομής αυτοκινήτων μέσω δικτύων εμπορικού σήματος εφαρμόζεται στις περισσότερες χώρες της Ευρώπης και του κόσμου, εκτός από ορισμένα κράτη όπως η Μεγάλη Βρετανία, η οποία, είναι αλήθεια, δεν διαθέτει πλέον εθνική αυτοκινητοβιομηχανία.

Είναι προφανές ότι η συνέχιση αυτής της κατάστασης εξηγείται λόγω του κέρδους που αποκομίζει ο καταναλωτής χάρη στο σκληρό ανταγωνισμό επί των τιμών, στη διάδοση των καινοτομιών, καθώς και στη βεβαιότητα ότι τη συντήρηση και επισκευή του αυτοκινήτου του την έχουν αναλάβει ικανοί επαγγελματίες διασκορπισμένοι σε κάθε σημείο της επικράτειας.

Δεν φοβάται η Επιτροπή ότι θέτει σε κίνδυνο το δίκτυο διανομής ανά την επικράτεια και, συνεπώς, ένα μέρος της οικονομικής ζωής στις λιγότερο κατοικημένες περιοχές, με αποτέλεσμα ναπάρχει ρήξη στη σχέση μεταξύ αυτοκινήτου και εξυπηρέτησης μετά την πώληση, σχέση που αποτελεί εγγύηση ασφάλειας για κάθε αγοραστή·

Δεν φοβάται ότι θέτει σε μειονεκτική θέση τους καταναλωτές των αγροτικών περιοχών έναντι αυτών που ζουν στα αστικά κέντρα·

Δεν φοβάται, γενικότερα, ότι μια ριζική μεταρρύθμιση θα επιταχύνει την οικονομική απίσχνανση των αγροτικών περιοχών που πλήττονται ήδη, όπως έγινε και με την εξαφάνιση των μισών σχεδόν πρατηρίων βενζίνης·

Απάντηση του κ. Monti εξ ονόματος της Επιτροπής

(7 Μαρτίου 2002)

Το σχέδιο κανονισμού για τη διανομή αυτοκινήτων οχημάτων, που εκδόθηκε από την Επιτροπή στις 5 Φεβρουαρίου 2001, αποτελεί την ολοκλήρωση μιας λεπτομερούς διαδικασίας προβληματισμού και διαβούλευσης που ξεκίνησαν πριν από διάστημα άνω των δύο ετών. Στο πλαίσιο αυτό, η έκθεση αξιολόγησης του ισχύοντος καθεστώτος που εκδόθηκε από την Επιτροπή το Νοέμβριο του 2000 αποκάλυψε ότι η απαλλαγή κατά κατηγορίες που χορηγήθηκε από τον κανονισμό (ΕΟΚ) αριθ. 1475/95 της Επιτροπής της 28ης Ιουνίου 1995, σχετικά με την εφαρμογή του άρθρου 85, παράγραφος 3, της συνθήκης σε ορισμένες κατηγορίες συμφωνιών διανομής, πώλησης και εξυπηρέτησης μετά την πώληση αυτοκινήτων οχημάτων(1) δεν επέτυχε ορισμένους από τους στόχους της, ιδίως όσον αφορά την ολοκλήρωση της εσωτερικής αγοράς — όπως απορρέει από τις σημαντικές διαφορές τιμών που εξακολουθούν ναφίστανται μεταξύ των κρατών μελών, και από το όφελος για τον καταναλωτή από το ισχύον σύστημα.

Η Επιτροπή είναι ευαίσθητη όσον αφορά την απαραίτητη διατήρηση ενός αρμονικού περιφερειακού δικτύου σε επίπεδο πώλησης και εξυπηρέτησης μετά την πώληση αυτοκινήτων οχημάτων. Στο πλαίσιο αυτό, η αναδιοργάνωση της σχέσης μεταξύ πώλησης και εξυπηρέτησης μετά την πώληση καθώς και των προβλεπόμενων μέτρων για τους ανεξάρτητους επισκευαστές και η διευκόλυνση των πωλήσεων πολλών σημάτων θα επιτρέψουν τη διατήρηση του δικτύου αυτού με πλέον αποτελεσματικό τρόπο παρά στο πλαίσιο του ισχύοντος κανονισμού.

Πράγματι, σε επίπεδο πωλήσεως, οι εκχωρήσεις πολλών σημάτων έχουν το πλεονέκτημα ότι επιτρέπουν στους καταναλωτές να συγκρίνουν τα μοντέλα των διαφόρων κατασκευαστών. Εξάλλου, το σχέδιο κανονισμού βασίζεται ως προς αυτό σε μία προσέγγιση που αποφεύγει τις ανώφελες δαπάνες και που επιτρέπει στον διανομέα να αποφασίζει με μεγαλύτερη ελευθερία την οργάνωση της εκχώρησής του. Μία εικόνα των θετικών επιπτώσεων του συστήματος αυτού δίνεται από τις βόρειες χώρες, βασική ζώνη της Ένωσης όπου αυτή τη στιγμή έχει αναπτυχθεί η πώληση πολλών εμπορικών σημάτων. Λόγω της χαμηλής πυκνότητας του πληθυσμού, ένας εμπορικός αντιπρόσωπος πρέπει να πωλεί πολλά εμπορικά σήματα για να έχει αποδοτικότητα. Στις χώρες αυτές που χαρακτηρίζονται από μεγάλες εκτάσεις ελάχιστα κατοικημένες, τέτοιου είδους οικονομίες κλίμακας επιτρέπουν τη διατήρηση και την ανάπτυξη πωλήσεων που διασφαλίζουν μια πραγματική προσφορά στις αγροτικές περιοχές.

Όσον αφορά την απαραίτητη διατήρηση μιας επαρκούς πυκνότητας για την εξυπηρέτηση μετά την πώληση πρέπει ναπογραμμιστεί ότι, με το νέο καθεστώς, ένας διανομέας που επιθυμεί να εξειδικευτεί στην πώληση αυτοκινήτων οχημάτων θα έχει τη δυνατότητα επιλογής ανάμεσα στο να παρέχει ο ίδιος εξυπηρέτηση μετά την πώληση ή να την αναθέτει, μεπεργολαβία, σε έναν ή περισσότερους επίσημους αντιπροσώπους επισκευών που πληρούν τα τεχνικά πρότυπα που καθορίζονται από τον κατασκευαστή. Θα πρέπει, πριν από τη σύναψη της σύμβασης πωλήσεως να ενημερώνεται ο καταναλωτής για τα στοιχεία του ή των επίσημων αντιπροσώπων επισκευών εάνπάρχειπεργολαβία στην εξυπηρέτηση μετά την πώληση. Η προσέγγιση αυτή θα επιτρέψει το να διασφαλισθεί ότι ανεξαρτήτως του τόπου κατοικίας τους, οι πελάτες κάθε διανομέα θα μπορούν να απευθύνονται σε τουλάχιστον έναν επίσημο αντιπρόσωπο επισκευών.

Εξάλλου, το σχέδιο του νέου καθεστώτος επιτρέπει στουςπάρχοντες αντιπροσώπους, η σύμβαση των οποίων θα είχε λήξει στο πλαίσιο της σημαντικής μείωσης του αριθμού των αντιπροσώπων, που αποφασίστηκε από ορισμένους κατασκευαστές, να συνεχιστεί η δραστηριότητά τους ως επίσημων αντιπροσώπων επισκευών του σήματός τους. Το γενικό επίπεδο της τεχνικής κατάρτισης στην αγορά θα μπορεί κατά τον τρόπο αυτό να διατηρηθεί, καθώς και η ύπαρξη ενός πυκνού δικτύου επίσημων αντιπροσώπων επισκευών, που θα ολοκληρώνεται από ανεξάρτητους επισκευαστές οι οποίοι θα διαθέτουν μία καλύτερη τεχνική εμπειρία και θα συμβάλλουν στην παροχήπηρεσιών ποιότητας και στην οδική ασφάλεια στο πλαίσιο ενός πυκνού περιφερειακού δικτύου.

(1) ΕΕ L 145 της 29.6.1995.